Muškarac koji se tereti za nasilje u porodici odgurnuo je službenicu u niškoj policijskoj stanici, iskočio kroz prozor i pobegao, navode u policiji. Patrola ga je sustigla kod nekadašnjeg grčkog konzulata, ali su morali da uđu u reku da bi ga priveli.

Novi detalji nesvakidašnje policijske akcije kažu da je u pitanju 36-godišnji S.A. koji je prekršio izrečenu meru zbog nasilja u porodici. Iz stanice je pobegao.

On je policijsku službenicu odgurnuo i pobegao kroz prozor. Policajci su ga sustigli kod grčkog konzulata i uhapsili ga - navode iz policije.

Prema snimku koji je na Fejsbuku objavila građanka koja je svedočila hapšenju, nekoliko policajaca moralo je i da uđe u Nišavu da bi beguncu stavili lisice.

Iz policije dodaju da je obavešteno Osnovno javno tužilaštvo.

* Tekst je dopunjen nakon novih informacija iz policije.